Вернер Херцог

Вернер Херцог (; туған кездегі есімі — Вернер Стипетич ; 5 қыркүйек, 1942, Мюнхен, Германия) — неміс кинорежиссёрі, сценарийші, актер, опера режиссері және жазушы. «Жаңа неміс киносы» бағытының негізін салушылардың бірі. Оның фильмдеріне тән басты ерекшелік — орындалмас арманға ұмтылған өршіл жандар, сирек кездесетін ерекше таланты бар адамдар немесе табиғатпен арпалысқан тұлғалар туралы баяндауы. Ол өз жұмысында алдын ала сызылған кадрлар жоспарынан (сторибордтан) бас тартып, импровизацияға еркіндік береді. Сондай-ақ, түсірілім тобы мен актерлерді фильмдегі оқиғаларға барынша ұқсас шынайы, қиын жағдайларға қойып жұмыс істегенді ұнатады.

Француз кинорежиссері Франсуа Трюффо кезінде Херцогты «көзі тірі ең маңызды кинорежиссер» деп атаған. Ал америкалық киносыншы Роджер Эберт Херцог туралы: «Ол өмірінде бірде-бір жасанды, ұятты, пайдакүнемдікпен жасалған немесе қызықсыз фильм түсірген емес. Тіпті оның сәтсіз шыққан туындыларының өзі таңдай қақтырарлық», — деген пікір білдірді. 2009 жылы Time журналы оны әлемдегі ең ықпалды 100 адамның тізіміне қосты.

 Дереккөздер 

 Сыртқы сілтемелер